Iñaki Williams

Iñaki Williams Arthuer (Bilbo, Bizkaia, 1994ko ekainaren 15a) futbolari profesionala da. Pamplona Kirol Klubetik Athleticen harrobira heldu zen jubenila zela, eta egun Athleticen gizonezkoen lehen taldean jokatzen du. Gurasoak Ghanakoak ditu. Iñakiren anaia Nico ere futbolari profesionala da.

 Bizitza 
Iñakik bere bizitzako lehenengo egunak Bilbon eman zituen, baina Iruñean hazi zen. Bilbotik gurasoak Sesmara (Nafarroa Garaia) joan ziren, han aitak nekazaritzan lan egin baitzuen, etxalde batean. Iñakik eskola hasi behar zuenean, Iruñera joatea erabaki zuten. Futboleko lehen urratsak Iruñeko Igeriketa Elkartean egin zituen.

2008tik 2012ra Pamplona futbol-taldean jokatu zuen. Talde horrek Athletic taldearekin harreman onak zituenez, 2012an Bilbora joan zen Iñaki. Beheko mailetan oso nabarmena zen haren jokoa; Athleticen egin zuen lehenengo denboraldian 35 gol sartu zituen guztira. Horri esker, gazteen Errege Kopan finaleraino iritsi ziren, eta NextGen serieetan parte hartu zuen, geroago lehen taldean etorkizun handia izan zuten beste batzuk lagun zituela: Kepa Arrizabalaga, Yeray Álvarez eta Aymeric Laporte. Hurrengo urtean Athleticen bi filialetan jokatu zuen: denboraldi erdi bat Baskonian, non 7 gol sartu zituen, eta beste erdia Bilbao Athleticen, non beste 8 gol egin zituen. 2014ko abenduaren 6an egin zuen debuta lehen taldearekin. Administrazio gradu bat ikasi zuen, eta Ghanara laguntza bidaltzen duen elkarte bateko kide da.

{
  "type": "FeatureCollection",
  "features": [
    {
      "type": "Feature",
      "geometry": {
        "type": "Point",
        "coordinates": [-1.65, 42.8167]
      },
      "properties": {
        "prop0": "value0",
        "marker-size": "small",
        "marker-color": "#F90606"
      }
    },
     {
      "type": "Feature",
      "geometry": {
        "type": "Point",
        "coordinates": [-0.1275, 51.5072]
      },
      "properties": {
        "prop0": "value0",
        "marker-size": "small",
        "marker-color": "#F90606"
      }
    },
    {
      "type": "Feature",
      "geometry": {
        "type": "Point",
        "coordinates": [ -2.9533, 43.2622]
      },
      "properties": {
        "prop0": "value0",
        "marker-size": "small",
        "marker-color": "#F90606"
      }
    },
    {
      "type": "Feature",
      "geometry": {
        "type": "Point",
        "coordinates": [-0.47, 5.53 ]
      },
      "properties": {
        "prop0": "value0",
        "marker-size": "small",
        "marker-color": "#F90606"
      }
    }

  ]
}Iñakiren ama Maria Arthuer Liberian jaio zen, eta oso gaztetik Ghanara joan zen bizitzera Liberiako gerra zibiletik ihesi. Mariak Felix Williams ezagutu zuen Buduburamgo errefuxiatu eremuan, eta Europaraino 3.500 kilometroko bidea egin zuten elkarrekin, errepidez. Etortzear zeuden seme-alabentzat bizileku hobea nahi zuten. Melillatik Bilbora jo zuten, eta han Iñaki Mardones apaizaren laguntza jaso zuten; haren omenez jarri zioten Iñaki seme zaharrenari. Handik gutxira Iruñera mugitu ziren lanagatik, eta gero aita Londresera joan zen, lanagatik orobat. Iñakik bere lehen kontratu profesionala sinatu zuenean, aita familia osoarekin bildu zen berriro, zazpi urte geroago. Nico Williams Iñakiren anaia da, 2002an jaioa, 2013tik Athleticen jokatzen duena, hasieran kategoria txikietan, eta 2020-21 denboralditik Athetic-en  talde nagusian ere bai.

 Kirol ibilbidea 
2025eko Maiatzak 31n eguneratua. Datu ofizialak.
TaldeaMailaDenboraldiaLigaKopaChampions LeagueEuropa LeagueConference LeagueSuperkopaDeneraJPGJPGJPGJPGJPGJPGJPGBaskonia3.2013/14187 - - - - - - - -187 Denera187 -  -  -  -  -  -    -  -187Bilbao Athletic 2.B 2013/14148-- - - - ---1482.B 2014/151813-- - --- - -1813Denera 3221 -  -  -  -  -  -    -  - 3221Athletic 1. 2014/15191410 021 - -2531.2015/1625853 - - 7 2003713 1.2016/1738532 - - 8 1 - -4981.2017/1838710 - -133 - -5210 1.2018/19 38 13 3 2 - - - - - - 41 151.2019/20 38 6 7 4 - - - - - - 45 10 1.2020/21  38  6  7  1 - - - - 2 1  47  81.2021/22 38 8 4 0 - - - - - - 2 0 44 8 1.2022/23 36 10 6 1 - - - - - - - - 42 111.2023/24 34 12 5 2 - - - - - - - - 39 14 1.2024/25 35 6 2 0 - - 12 5 - - 1 0 50 111.2025/26 - - - - - - - - - - - - - - Denera3778247160 04212- -  51471111Ibilbide osoan 42711047160 04212 -  -51521139

 Selekzio nazionala 
2016ko maiatzaren 17an Vicente del Bosqueren deia jaso zuen 2016ko Eurokopa selekzio absolutuarekin prestatzeko hamaika jokalariz osatutako zerrenda alternatibo batean parte hartzeko. Azkenik, maiatzaren 29an Espainiako selekzioarekin debuta egin zuen, Bosnia-Herzegovinaren aurkako lagunarteko partida batean.

2018ko urriaren 12an egin zuen debuta Euskal Herriko futbol selekzioarekin, Venezuelaren aurkako lagunarteko partida batean (4-2).

2022ko uztailaren 5ean, bere arbasoen selekziorako, Ghanako futbol selekziorako jokatuko zuela iragarri zuen. Irailaren 23an egin zuen debuta, Havreko Océane estadioan, Brasilen aurka (3-0), atsedenaldian Kamaldeen Sulemana ordezkatuz. Selekzioan,  herrialdeko ohitura jarraituz, "Kweku" izena erabiltzen du. Azaroaren 14an, Otto Addo hautatzaileak Qatarreko 2022ko Munduko Txapelketa jokatzeko emandako hogeita sei jokalarien zerrendan sartu zen.

 Tituluak 
 2015 Superkopa
 2021 Superkopa
 23-24 Kopa

 Bizitza pertsonala 
Williamsek bere euskal izena apaiz baten omenez jaso zuen, Caritas Internacionalis-eko langilea (Bilbo), bere jaiotzaren urtean Espainiara iritsi ondoren gurasoei lagundu ziena; ezezaguna den abokatu baten aholkua jaso zuten gerran zegoen herrialde batetik, hau da, Liberiatik, etortzeko asmoa zutela esanez, herrialdean lehen aldiz sartu zirenean,. .   Anaia gazteagoak, Nicok, Iñakiren bideari segitu zion: Nico ere futbolaria eta aurrelaria da, Athleticeko harrobian hezia, Lezaman hain zuzen ere... .

2017-2018 denboraldian grabatutako Amazon Primen Six Dreams telesail dokumentaleko pertsonai nagusietariko bat izan zen Iñaki Williams. . Gaztelaniaz, akanez, euskaraz eta ingelesez . hitz egiten du jokalariak.. 2021ean, berak eta bere familiak ingelesaren menperatzea galdu zutela adierazi zuen, baina oraindik ere gurasoekin twi dialektoan komunikatzen duela jakina da.  

 Erreferentziak 

 Kanpo estekak 
 Fitxa - www.athletic-club.eus

Kategoria:Bilbotarrak
Kategoria:Bizkaiko gizon futbolariak
Kategoria:Ghanako futbolariak
Kategoria:Euskal Herriko selekzioan jokatutako futbolariak
Kategoria:Athleticeko futbolariak 2020ko hamarkadan
Kategoria:Athleticeko futbolariak 2010eko hamarkadan
Kategoria:Bilbao Athleticeko futbolariak
Kategoria:Baskonia Futbol Klubeko jokalariak
Kategoria:La Ligako jokalariak
Kategoria:Espainiako gizonezkoen futbol selekzioko jokalariak
Kategoria:Futboleko aurrelariak